Document ID: 32000R0007

NEUVOSTON ASETUS (EY) N:o 7/2000,
annettu 21 päivänä joulukuuta 1999,
muiden kuin kahdenvälisten sopimusten, pöytäkirjojen tai muiden järjestelyjen taikka muiden yhteisön erityisten tuontimenettelyjen soveltamisalaan kuuluvien tiettyjen kolmansien maiden tekstiilituotteiden tuontiin sovellettavasta yhteisestä menettelystä annetun neuvoston asetuksen (EY) N:o 517/94 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 133 artiklan,
ottaa huomioon komission ehdotuksen,
sekä katsoo seuraavaa:
1) Asetuksessa (EY) N:o 517/94(1), ja erityisesti sen liitteissä III B ja VI vahvistetaan tiettyjen Bosnia ja Hertsegovinasta sekä Kroatiasta peräisin olevien tuotteiden vuotuiset määrälliset rajoitukset.
2) Bosnia ja Hertsegovinan sekä Kroatian tasavalloista peräisin olevien tuotteiden sekä entisestä Jugoslavian tasavallasta Makedoniasta ja Slovenian tasavallasta peräisin olevien viinien tuontiin yhteisössä sovellettavasta menettelystä 17 päivänä joulukuuta 1999 annetulla neuvoston asetuksella (EY) N:o 6/2000(2) otetaan käyttöön voimassa olevien yhteisten myönnytysten jako Bosnia ja Hertsegovinan sekä Kroatian maakohtaisiin myönnytyksiin.
3) On asianmukaista noudattaa tätä lähestymistapaa myös tekstiilituotteiden osalta ja siten jakaa olemassa olevat yhteiset määrälliset rajoitukset Bosnia ja Hertsegovinan (30 %) ja Kroatian (70 %) maakohtaisiin rajoituksiin kaupankäynnin ja määrällisten rajoitusten todellisen käytön mukaan viimeisten kolmen vuoden aikana (1996-1999) ja muuttaa tämän perusteella asetuksen (EY) N:o 517/94 liitteitä III B ja VI.
4) Yleisten asiain neuvosto kehotti 13 päivänä syyskuuta 1999 komissiota tutkimaan mahdollisuuksia parantaa nykyisiä toimenpiteitä.
5) Näin ollen on asianmukaista korottaa Bosnia ja Hertsegovinan ja Kroatian kiintiöitä ottaen perustaksi Euroopan talousyhteisön ja Jugoslavian sosialistisen liittotasavallan yhteistyösopimusta täydentävän, päätöksellä 90/649/ETY(3) tehdyn tekstiilituotteiden kauppaa koskevan pöytäkirjan mukaiset kiintiöiden lisäysprosentit luokittain.
6) Tietyissä tapauksissa on asianmukaista sallia tuontilupien myöntäminen sähköisin keinoin.
7) Bosnia ja Hertsegovinan sekä Kroatian luokan 6 kiintiöitä vuodelle 1999 olisi korotettava tiettyjen vireillä olevien tuontipyyntöjen käsittelemiseksi,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 517/94 liitteet III B ja VI tämän asetuksen liitteissä I ja II olevilla liitteillä.
2 artikla
Lisätään 21 artiklaan kohta seuraavasti: "4. Tuontilupia voidaan myöntää sähköisin keinoin asianomaisen tuojan pyynnöstä. Kyseisen tuojan asianmukaisesti perustellun pyynnön perusteella ja edellyttäen, että tämän artiklan 3 kohtaa noudatetaan, saman jäsenvaltion toimivaltainen viranomainen, joka on myöntänyt alkuperäisin tuontiluvan, voi korvata sähköisin keinoin myönnetyn tuontiluvan paperimuodossa olevalla tuontiluvalla. Kyseinen viranomainen voi myöntää kirjallisessa muodossa olevan tuontiluvan kuitenkin vasta varmistettuaan, että sähköisin keinoin myönnetty tuontilupa on peruutettu.
Komissio voi 25 artiklan 1, 2 ja 3 kohdassa säädetyn menettelyn mukaisesti ryhtyä kaikkiin toimiin jotka ovat tarpeen tämän kohdan täytäntöönpanemiseksi."
3 artikla
Korvataan liitteessä III B otsikon "Bosnian ja Hertsegovinan tasavalta sekä Kroatian tasavalta" alla luokassa 6 määrä "1415" määrällä "1465" tiettyjen vuonna 1999 jätettyjen ylimääräisten tuontilupahakemusten käsittelemiseksi.
4 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sen 1 artiklaa sovelletaan kuitenkin 1 päivästä tammikuuta 2000, ja sen 2 artiklaa sovelletaan 20 päivästä joulukuuta 1999.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä joulukuuta 1999.

Labels: 1
3
5